সত্য প্রকাশের দায়ে ওয়া লোন এবং কিয়াও সোয়ে নামক রয়টার্সের দুজন সাংবাদিককে মিয়ানমারের একটি আদালত সাত বছরের সাজা দেওয়ায় প্রতিবাদ জানিয়েছেন বাংলাদেশের সাংবাদিকরা। গতকাল মঙ্গলবার ঢাকায় জাতীয় প্রেস ক্লাবের সামনে অনুষ্ঠিত এক প্রতিবাদী মানববন্ধন থেকে ওই দুই সাংবাদিকের নিঃশর্ত মুক্তি দাবি করা হয়। ‘অসাম্প্রদায়িক বাংলাদেশের জন্য গণমাধ্যম’ এই মানববন্ধনের আয়োজন করে। মানববন্ধনে বক্তব্য দেন সাংবাদিক অমিয় ঘটক পুলক, রাজু আহমেদ, সাজ্জাদ হোসেন, জাহাঙ্গীর খান বাবু প্রমুখ।